Казан янында Иделдә тагын бер судно төпкә утырган

	Бүген 13.00 сәгать тирәсендә Казанның Иске Победилово бистәсендә Идел елгасының 1315 км су юлында 2023 нче баржа төпкә утырган. Бу хакта Россия Гадәттән тыш хәлләр министрлыгының ТР буенча Баш идарәсе матбугат хезмәте хәбәр итте.	 Бу әлеге районда төпкә утырган икенче судно. 9.15 сәгатьтә ОС-36 бер палубалы үзйөрешле чистарту станциясе белән дә шул ук хәл булган иде.
Якынча мәгълүматларга караганда, судно 2,5 мең тонна вак таш төягән булган. Суднога зыян килмәгән һәм ягулык та акмаган. Зыян күрүчеләр һәм үлүчеләр юк. Якынча сәбәп корабль командиры хатасы, дип фаразлана.

Бу урынга Россия Гадәттән тыш хәлләр министрлыгының ТР буенча Баш идарәсе оператив төркеме килгән.  

Татар-информ

	№   | 17.09.2014	


